جولیو ناٹا

جولیو ناٹا 
جولیو ناٹا (26 فروری 1903 – 2 مئی 1979) ہک اطالوی کیمیائی انجینئر تے نوبل انعام یافتہ ہن ۔ انہاں 1963 وچ کارل زیگلر دے نال اعلیٰ کثافت والے پولیمرز تے کم کرݨ تے کیمسٹری دا نوبل انعام جتیا ۔ انہاں 1969 وچ لومونوسوف گولڈ میڈل وی حاصل کیتا ۔ 

 ابتدائی سال 
ناٹا امپیریا ، اٹلی وچ پیدا تھئے ۔ انہاں 1924 وچ میلان دے پولیٹیکنیکو دی میلانو یونیورسٹی توں کیمیائی انجینئرنگ دی ڈگری حاصل کیتی ۔ 1927 وچ انہاں اتھاں پروفیسر بݨݨ کیتے امتحانات پاس کیتے ۔ 1929 توں 1933 تئیں ، او یونیورسٹی آف میلان دی فیکلٹی آف سائنسز وچ فزیکل کیمسٹری دے انچارج وی ریہے ۔ 1933 وچ او مکمل پروفیسر تے پاویا یونیورسٹی دے انسٹی ٹیوٹ آف جنرل کیمسٹری دے ڈائریکٹر بݨئے ، جتھاں او 1935 تئیں ریہے ۔ ایں دوران انہاں فاسفائن ، آرسائن تے ٻیئں سمیت مالیکیولز دی وسیع قسم دی بݨتر کوں واضح کرݨ کیتے کرسٹالوگرافی دا استعمال کرݨ شروع کیتا ۔ اوں سال انہاں کوں یونیورسٹی آف روم وچ فزیکل کیمسٹری دے مکمل پروفیسر مقرر کیتا ڳیا ۔ 

 کیریئر 
1936 توں 1938 تئیں او مکمل پروفیسر تے ٹیورن دے پولیٹیکنک انسٹی ٹیوٹ وچ انسٹی ٹیوٹ آف انڈسٹریل کیمسٹری دے ڈائریکٹر دے طور تے منتقل تھئے ۔ 1938 وچ انہاں پولیٹیکنیکو دی میلانو یونیورسٹی وچ کیمیائی انجینئرنگ ڈیپارٹمنٹ دے سربراہ دے طور تے عہدہ سنبھالیا ، ہک قدرے متنازعہ انداز وچ ، جݙاں انہاں دے پیشرو ماریو گیاکومو لیوی کوں یہودی مخالف نسلی قوانین دی وجہ توں دستبردار تھیوݨ تے مجبور کیتا ڳیا جیڑھے فاشسٹ اٹلی وچ متعارف کروائے ڳئے ہن ۔ 

پولیٹیکنیکو دی میلانو وچ ناٹا دے کم کارل زیگلر دے پچھلے کم وچ بہتری تے زیگلر-ناٹا کائٹالسٹ دی تیاری دا باعث بݨا ۔ انہاں اعلیٰ پولیمرز وچ انہاں دی تحقیق کیتے 1963 وچ کارل زیگلر دے نال کیمسٹری دا نوبل انعام حاصل کیتا ۔ 

 ذاتی زندگی 
1935 وچ ناٹا روزیٹا بیٹی نال شادی کیتی  ادب وچ گریجویٹ ، انہاں پولیمرز کیتے "آئسوٹیکٹک" ، "اٹیکٹک" تے "سنڈیوٹیکٹک" دی اصطلاحات وضع کیتیاں جیڑھے انہاں دے شوہر دریافت کیتے ہن ۔ انہاں دے ݙو ٻال ہن ، جیوسیپے تے فرانکا ۔ روزیٹا 1968 وچ فوت تھی ڳئی ۔ 

ناٹا کوں 1956 وچ پارکنسنز دی بیماری تشخیص تھئی ہئی ۔ 1963 تئیں ، انہاں دی حالت ایں حد تئیں ودھ ڳئی ہئی کہ انہاں کوں سٹاک ہوم وچ نوبل تقریبات وچ اپݨی تقریر پیش کرݨ کیتے اپݨے پتر تے چار سنگتیاں دی مدد دی لوڑ ہئی ۔ ناٹا 76 سال دی عمر وچ برگامو ، اٹلی وچ فوت تھی ڳئے ۔